pythainlp/thailaw-v1.0 huggingface dataset:
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 21/2544

เรื่อง ห้ามการซื้อขายหลักทรัพย์ในตลาดหลักทรัพย์เป็นการชั่วคราว

-------------------------------------

ตามที่ได้มีการก่อวินาศกรรมในประเทศสหรัฐอเมริกา ซึ่งมีผลกระทบต่อระบบเศรษฐกิจและการซื้อขายหลักทรัพย์ในประเทศสหรัฐอเมริกาและประเทศอื่น ๆ อันอาจส่งผลกระทบต่อระบบการเงินของประเทศไทยได้ ดังนั้น เพื่อป้องกันความเสียหายอันอาจเกิดแก่ประโยชน์ของประชาชนและเศรษฐกิจของประเทศไทย คณะกรรมการ ก.ล.ต. อาศัยอํานาจตามความในมาตรา 186 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 จึงมีคําสั่งห้ามการซื้อขายหลักทรัพย์จดทะเบียนในตลาดหลักทรัพย์ ทั้งหมดเป็นการชั่วคราวในวันที่ 12 กันยายน พ.ศ. 2544


ผู้มีอํานาจลงนาม - ประกาศ ณ วันที่ 12 กันยายน พ.ศ. 2544

(นายสมคิด จาตุศรีพิทักษ์)

รัฐมนตรีว่าการกระทรวงการคลัง

ประธานกรรมการคณะกรรมการกํากับหลักทรัพย์และตลาดหลักทรัพย์
ประกาศกระทรวงการคลัง

เรื่อง กําหนดกิจการการให้บริการระบบอิเล็กทรอนิกส์

เพื่อการซื้อขายหลักทรัพย์ให้เป็นธุรกิจหลักทรัพย์

-----------------------------

อาศัยอํานาจตามความในมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535รัฐมนตรีว่าการกระทรวงการคลังจึงกําหนดกิจการอื่นที่เกี่ยวกับหลักทรัพย์ ตามข้อเสนอแนะของคณะกรรมการกํากับหลักทรัพย์และตลาดหลักทรัพย์ ดังต่อไปนี้


ข้อ ๑ ให้การประกอบกิจการประเภทการให้บริการระบบอิเล็กทรอนิกส์เพื่อการซื้อขายหลักทรัพย์เป็นธุรกิจหลักทรัพย์ตาม (7) ของบทนิยามคําว่า "ธุรกิจหลักทรัพย์"ในมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535


ข้อ ๒ การประกอบกิจการประเภทการให้บริการระบบอิเล็กทรอนิกส์เพื่อการซื้อขายหลักทรัพย์ตามข้อ 1 หมายความว่า การให้บริการระบบอิเล็กทรอนิกส์โดยเป็นช่องทางในการรวบรวมคําเสนอซื้อเสนอขายหลักทรัพย์ เพื่อเจรจาต่อรองหรือทําข้อตกลงซื้อขายระหว่างผู้เสนอซื้อและผู้เสนอขายหลักทรัพย์หลายราย โดยมีการกําหนดกฎเกณฑ์การซื้อขายโดยผู้ให้บริการไว้เป็นการล่วงหน้า ทั้งนี้ไม่ว่าจะมีการจับคู่คําเสนอซื้อเสนอขายหลักทรัพย์ให้ด้วยหรือไม่ก็ตาม ซึ่งกระทําเป็นทางค้าปกติโดยได้รับค่าธรรมเนียมหรือค่าตอบแทนอื่น แต่ไม่รวมถึงการให้บริการระบบอิเล็กทรอนิกส์เพื่อการซื้อขายหลักทรัพย์ภายใต้โครงการทดสอบและพัฒนานวัตกรรม เพื่อสนับสนุนการให้บริการเกี่ยวกับตลาดทุน (Regulatory Sandbox) ตามลักษณะที่คณะกรรมการกํากับหลักทรัพย์และตลาดหลักทรัพย์ประกาศกําหนด


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 7 กรกฎาคม พ.ศ. 2560

อภิศักดิ์ ตันติวรวงศ์

รัฐมนตรีว่าการกระทรวงการคลั่ง
ประกาศประธานศาลปกครองสูงสุด

เรื่อง วันเวลาทําการตามปกติของศาลปกครอง

                    

 

                    อาศัยอํานาจตามความในมาตรา ๔๘ วรรคหนึ่ง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ประธานศาลปกครองสูงสุดออกประกาศไว้ ดังต่อไปนี้


ข้อ ๑ วันเวลาทําการตามปกติของศาลปกครอง ได้แก่ วันจันทร์ถึงวันศุกร์ ตั้งแต่เวลา ๘.๓๐ นาฬิกา ถึง ๑๖.๓๐ นาฬิกา หยุดพักกลางวันเวลา ๑๒.๐๐ นาฬิกา ถึง ๑๓.๐๐ นาฬิกา เว้นวันหยุดราชการ


ข้อ ๒ วันหยุดราชการประจําสัปดาห์ ได้แก่ วันเสาร์และวันอาทิตย์

วันหยุดราชการประจําปี ให้เป็นไปตามประกาศและระเบียบสํานักนายกรัฐมนตรีและมติคณะรัฐมนตรีว่าด้วยการนั้น


ผู้มีอํานาจลงนาม ประกาศ ณ วันที่ ๒๓ กุมภาพันธ์ พ.ศ. ๒๕๔๔

อักขราทร จุฬารัตน

ประธานศาลปกครองสูงสุด
ประกาศอธิบดีกรมสรรพากร

เกี่ยวกับภาษีเงินได้ปิโตรเลียม (ฉบับที่  7)

เรื่อง กําหนดแบบคําร้องขอคืนภาษี และสถานที่ยื่นคําร้องขอคืนภาษี

ตามกฎหมายว่าด้วยภาษีเงินได้ปิโตรเลียม

 

อาศัยอํานาจตามความในมาตรา 44/1 แห่งพระราชบัญญัติปิโตรเลียม พ.ศ. 2514 ซึ่งแก้ไขเพิ่มเติมโดยพระราชบัญญัติภาษีเงินได้ปิโตรเลียม (ฉบับที่ 8) พ.ศ. 2561 อธิบดีกรมสรรพากรกําหนดแบบคําร้องขอคืนภาษี ดังต่อไปนี้ 


ข้อ ๑ ให้ยกเลิกความในข้อ 2 ของประกาศอธิบดีกรมสรรพากร เกี่ยวกับภาษีเงินได้ปิโตรเลียม (ฉบับที่ 5) เรื่อง กําหนดแบบคําร้องขอคืนภาษี และสถานที่ยื่นคําร้องขอคืนภาษี ตามกฎหมายว่าด้วยภาษีเงินได้ปิโตรเลียม ลงวันที่ 24 กันยายน พ.ศ. 2562 และให้ใช้ความต่อไปนี้แทน

“ข้อ 2 ให้กําหนดแบบ ค.10 คําร้องขอคืนเงินภาษีอากร และแบบ ภ.ง.ป.70 แบบแสดงรายการภาษีเงินได้ปิโตรเลียม ที่ผู้มีหน้าที่เสียภาษีเงินได้ปิโตรเลียมได้ยื่นต่อเจ้าพนักงานแสดงความประสงค์ขอคืนเงินภาษีไว้ เป็นแบบสําหรับการขอคืนภาษีเงินได้ปิโตรเลียม หรือภาษีเงินได้ปิโตรเลียมที่ถูกหักไว้ ณ ที่จ่าย และนําส่งไว้แล้วเป็นจํานวนเงินเกินกว่าที่ควรต้องเสีย หรือไม่มีหน้าที่ต้องเสีย”


ข้อ ๒ ประกาศนี้ให้ใช้บังคับตั้งแต่วันที่ที่ลงในประกาศนี้เป็นต้นไป 


ผู้มีอํานาจลงนาม ประกาศ ณ วันที่   10  สิงหาคม   พ.ศ. ๒๕66 

 

ลวรณ  แสงสนิท

(นายลวรณ  แสงสนิท)

อธิบดีกรมสรรพากร
ประกาศประธานศาลปกครองสูงสุด

เรื่อง การลาหยุดราชการของตุลาการศาลปกครอง

                    

 

      โดยที่มาตรา ๓๓ วรรคสอง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ บัญญัติให้ ก.ศป. ประกาศกําหนดหลักเกณฑ์การลาหยุดราชการของตุลาการศาลปกครองและขณะนี้ยังมีกรรมการตุลาการศาลปกครองไม่ครบตามที่กฎหมายกําหนดเป็น ก.ศป. จึงทําให้ไม่อาจมี ก.ศป. เพื่อปฏิบัติหน้าที่ตามกฎหมายได้ แต่มีความจําเป็นต้องมีหลักเกณฑ์การลาหยุดราชการของตุลาการศาลปกครอง

      เพื่อแก้ไขข้อขัดข้องดังกล่าวเป็นการชั่วคราว ที่ประชุมใหญ่ตุลาการในศาลปกครองสูงสุดจึงมีมติเห็นชอบให้ประธานศาลปกครองสูงสุดใช้อํานาจทั่วไปในการรับผิดชอบงานของศาลปกครองให้เป็นไปโดยเรียบร้อยตามมาตรา ๒๘ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ประกาศกําหนดหลักเกณฑ์การลาหยุดราชการของตุลาการศาลปกครองเพื่อใช้ไปพลางก่อน และเห็นชอบให้ประธานศาลปกครองสูงสุดออกประกาศไว้ ดังต่อไปนี้


ข้อ ๑ ให้นํากฎหมาย ระเบียบ หรือมติคณะรัฐมนตรี ที่เกี่ยวกับการลาประเภทต่าง ๆ ของข้าราชการพลเรือนมาใช้บังคับแก่การลาของตุลาการศาลปกครองโดยอนุโลม โดยให้ประธานศาลปกครองสูงสุดเป็นผู้มีอํานาจอนุญาตการลาของตุลาการในศาลปกครองสูงสุดและอธิบดีศาลปกครองชั้นต้น และให้อธิบดีศาลปกครองชั้นต้นเป็นผู้มีอํานาจอนุญาตการลาของตุลาการในศาลปกครองชั้นต้น


ข้อ ๒ ในกรณีที่มีปัญหาเกี่ยวกับการปฏิบัติตามประกาศนี้ ให้ประธานศาลปกครองสูงสุดเป็นผู้วินิจฉัยชี้ขาด


ผู้มีอํานาจลงนาม ประกาศ ณ วันที่ ๒๗ กุมภาพันธ์ พ.ศ. ๒๕๔๔

อักขราทร จุฬารัตน

ประธานศาลปกครองสูงสุด
ประกาศประธานศาลปกครองสูงสุด

เรื่อง เสื้อครุยตุลาการศาลปกครอง

                    

 

     โดยที่มาตรา ๓๓ วรรคหนึ่ง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ บัญญัติให้ ก.ศป. ประกาศกําหนดเครื่องแบบตุลาการศาลปกครองและระเบียบการแต่งกาย และขณะนี้ยังมีกรรมการตุลาการศาลปกครองไม่ครบตามที่กฎหมายกําหนดเป็น ก.ศป. จึงทําให้ไม่อาจมี ก.ศป. เพื่อปฏิบัติหน้าที่ตามกฎหมายได้ แต่มีความจําเป็นต้องมีเสื้อครุยตุลาการศาลปกครองเพื่อสวมในการนั่งพิจารณาคดีและในโอกาสที่จําเป็นอื่น

       เพื่อแก้ไขข้อขัดข้องดังกล่าวเป็นการชั่วคราว ที่ประชุมใหญ่ตุลาการในศาลปกครองสูงสุดจึงมีมติเห็นชอบให้ประธานศาลปกครองสูงสุดใช้อํานาจทั่วไปในการรับผิดชอบงานของศาลปกครองให้เป็นไปโดยเรียบร้อยตามมาตรา ๒๘ แห่งพระราชบัญญัติจัดตั้ง  
ศาลปกครองและวิธีพิจารณาคดีปกครอง พ.ศ. ๒๕๔๒ ประกาศกําหนดแบบเสื้อครุยตุลาการศาลปกครองใช้ไปพลางก่อน และเห็นชอบให้ประธานศาลปกครองสูงสุดออกประกาศไว้ ดังต่อไปนี้


ข้อ ๑ ให้มีเสื้อครุยตุลาการศาลปกครองเพื่อใช้ในการปฏิบัติหน้าที่ตามที่กําหนดในประกาศนี้

เสื้อครุยตุลาการศาลปกครอง ให้ใช้แพรหรือผ้าสีดําเข้มเย็บเป็นเสื้อคลุมหลังจีบ ด้านหน้าผ่าตลอดมีสาบเสื้อขนาดกว้างด้านละ ๗ เซนติเมตร เป็นผ้ากํามะหยี่สีน้ําเงิน โอบรอบคอจรดความยาวของตัวเสื้อและมีสายทําด้วยแพรหรือผ้าสีดําเข้มผูกบริเวณอก


ข้อ ๒ ให้ตุลาการศาลปกครองสวมเสื้อครุยตามข้อ ๑ ในการนั่งพิจารณาคดีตามพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ และระเบียบของที่ประชุมใหญ่ตุลาการในศาลปกครองสูงสุด ว่าด้วยวิธีพิจารณาคดีปกครอง พ.ศ. ๒๕๔๓ หรือในงานที่เกี่ยวด้วยกิจการของศาลปกครองหรือสํานักงานศาลปกครอง หรือในโอกาสอันควร ทั้งนี้ ตามที่ประธานศาลปกครองสูงสุดกําหนด แต่ห้ามมิให้สวมในเวลาที่เป็นคู่ความ เป็นคู่กรณี หรือเป็นพยานในศาล


ข้อ ๓ การสวมเสื้อครุยตุลาการศาลปกครองให้สวมคลุมทับชุดแต่งกายสุภาพ ดังนี้

(๑) ตุลาการศาลปกครองชาย เชิ้ตแขนยาวสีสุภาพ ผูกผ้าผูกคอสีดําหรือสีอื่นที่สุภาพหรือเสื้อชุดไทยแบบแขนสั้นหรือแขนยาวสีสุภาพ กางเกงขายาวสีสุภาพ รองเท้าหุ้มส้นหนังสีน้ําตาลหรือสีดํา ถุงเท้าสีคล้ายคลึงกับรองเท้า

(๒) ตุลาการศาลปกครองหญิง เสื้อและกระโปรงสีสุภาพ และรองเท้าหุ้มส้นหนังสีน้ําตาลหรือสีดําแบบปิดปลายเท้า

ทั้งนี้ อาจสวมเสื้อนอกแบบสากลนิยมสีสุภาพคลุมทับเครื่องแต่งกายตาม (๑) หรือ (๒) แล้วแต่กรณี ก็ได้


ผู้มีอํานาจลงนาม ประกาศ ณ วันที่ ๗ มีนาคม พ.ศ. ๒๕๔๔

อักขราทร จุฬารัตน

ประธานศาลปกครองสูงสุด
ประกาศกระทรวงการคลัง

เรื่อง  ขยายกําหนดเวลาการชําระภาษีมูลค่าเพิ่มสําหรับการยื่นแบบแสดงรายการภาษีมูลค่าเพิ่ม

ของผู้ประกอบการที่ได้ให้บริการทางอิเล็กทรอนิกส์จากต่างประเทศ

หรือผู้ประกอบการอิเล็กทรอนิกส์แพลตฟอร์มจากต่างประเทศ

(ฉบับที่ 2)

 

โดยที่มาตรา ๘๒/๑๓ วรรคสองและวรรคสาม แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๕๓) พ.ศ. ๒๕๖๔ กําหนดให้ผู้ประกอบการที่ได้ให้บริการทางอิเล็กทรอนิกส์จากต่างประเทศ หรือผู้ประกอบการอิเล็กทรอนิกส์แพลตฟอร์มจากต่างประเทศ เป็นผู้มีหน้าที่เสียภาษีมูลค่าเพิ่ม และมีหน้าที่ยื่นแบบแสดงรายการภาษีและชําระภาษีมูลค่าเพิ่ม ตามมาตรา ๘๓ แห่งประมวลรัษฎากร แต่เนื่องจากมีผู้ประกอบการจํานวนมากชําระภาษีมูลค่าเพิ่มไม่สําเร็จหรือไม่ครบถ้วนภายในกําหนดเวลา เนื่องจากเหตุขัดข้องในการชําระภาษีมูลค่าเพิ่ม 


อื่นๆ รัฐมนตรีว่าการกระทรวงการคลังอาศัยอํานาจตามมาตรา ๓ อัฏฐ วรรคสอง แห่งประมวลรัษฎากร ขยายเวลาการชําระภาษีมูลค่าเพิ่มออกไปอีก 8 วัน นับแต่วันสุดท้ายของกําหนดเวลาการยื่นแบบแสดงรายการภาษีและชําระภาษีมูลค่าเพิ่มหรือที่ได้รับการขยายกําหนดเวลาตามมาตรา ๓ อัฏฐ วรรคสอง แห่งประมวลรัษฎากร แล้วแต่วันใดจะเป็นวันสุดท้าย สําหรับผู้ประกอบการที่ได้ให้บริการทางอิเล็กทรอนิกส์จากต่างประเทศ หรือผู้ประกอบการอิเล็กทรอนิกส์แพลตฟอร์มจากต่างประเทศ เฉพาะกรณีที่ได้ยื่นแบบแสดงรายการภาษี (แบบ P.P.30.9) ภายในกําหนดเวลาดังกล่าวผ่านระบบเครือข่ายอินเทอร์เน็ต แต่การชําระภาษีมูลค่าเพิ่มไม่สําเร็จหรือไม่ครบถ้วนภายในกําหนดเวลา ทั้งนี้ สําหรับการยื่นแบบแสดงรายการภาษีและชําระภาษีมูลค่าเพิ่มสําหรับเดือนภาษีกันยายน ๒๕๖6 ถึงเดือนภาษีสิงหาคม ๒๕๖8 


อื่นๆ ประกาศนี้ให้ใช้บังคับตั้งแต่วันที่ ๑ กันยายน พ.ศ. ๒๕๖6 เป็นต้นไป 


ผู้มีอํานาจลงนาม ประกาศ  ณ วันที่  11  สิงหาคม พ.ศ.  ๒๕๖6

 

 

อาคม เติมพิทยาไพสิฐ

(นายอาคม เติมพิทยาไพสิฐ)

รัฐมนตรีว่าการกระทรวงการคลัง
ประกาศคณะกรรมการกํากับหลักทรัพย์และตลาดหลักทรัพย์

เรื่อง กําหนดข้อบังคับอื่นของสมาคมที่เกี่ยวเนื่องกับธุรกิจหลักทรัพย์

\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 14 และมาตรา 234 (7) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการก.ล.ต. ออกข้อกําหนดไว้ดังต่อไปนี้


ข้อ ๑ สมาคมที่เกี่ยวเนื่องกับธุรกิจหลักทรัพย์ต้องมีข้อบังคับอื่นเกี่ยวกับเรื่องดังต่อไปนี้

(1)  จรรยาบรรณในการประกอบธุรกิจของสมาชิก ซึ่งอย่างน้อยต้องประกอบด้วย

      (ก)  ให้สมาชิกประกอบธุรกิจด้วยความซื่อสัตย์สุจริต และมีจริยธรรมในการดําเนินงานที่เกี่ยวข้องกับลูกค้าหรือประชาชน รวมทั้งบริษัทหลักทรัพย์อื่น

      (ข)  ให้สมาชิกปฏิบัติต่อลูกค้าอย่างเป็นธรรม และไม่เลือกปฏิบัติ ตลอดจนให้บริการโดยใช้ความรู้ความสามารถอย่างเต็มที่ด้วยความระมัดระวัง ด้วยข้อมูลที่เพียงพอและมีหลักฐานที่สามารถอ้างอิงได้ 

      (ค)  ให้สมาชิกเปิดเผยให้ลูกค้าทราบในกรณีที่สมาชิกมีส่วนได้เสียไม่ว่าโดยทางตรงหรือทางอ้อมเกี่ยวเนื่องกับเรื่องที่ให้บริการนั้น

      (ง)  ห้ามมิให้สมาชิกเปิดเผยข้อมูลของลูกค้าที่ตนได้ล่วงรู้มาเนื่องจากการดําเนินธุรกิจอันเป็นข้อมูลที่ตามปกติวิสัยจะพึงสงวนไว้ไม่เปิดเผย เว้นแต่เป็นการเปิดเผยตามหน้าที่ตามกฎหมาย หรือเป็นการเปิดเผยเพื่อประโยชน์ต่อระบบสถาบันการเงินหรือประชาชน

      (จ)  ห้ามมิให้สมาชิกช่วยเหลือหรือสนับสนุนการกระทําอันเป็นความผิดตามกฎหมายว่าด้วยหลักทรัพย์และตลาดหลักทรัพย์หรือการกระทําอันเป็นความผิดเกี่ยวกับทรัพย์โดยทุจริต หรือการกระทําอันเป็นภัยต่อเศรษฐกิจหรือความมั่นคงของประเทศ ตลอดจนปกปิดหรือมีส่วนในการยักย้ายหรือจําหน่ายทรัพย์สินที่ได้มาเนื่องจากการกระทําดังกล่าว

(2)  ข้อกําหนดให้สมาคมที่เกี่ยวเนื่องกับธุรกิจหลักทรัพย์ต้องจัดให้มีคณะบุคคลคณะหนึ่งประกอบด้วยบุคคลไม่น้อยกว่าสามคนและไม่เกินสิบห้าคน ทําหน้าที่คณะกรรมการสมาคมที่เกี่ยวเนื่องกับธรกิจหลักทรัพย์เป็นการชั่วคราวจนกว่าจะมีการเลือกตั้งคณะกรรมการสมาคมที่เกี่ยวเนื่องกับธุรกิจหลักทรัพย์ชุดแรก ซึ่งต้องจัดให้มีขึ้นภายในเวลาที่กําหนด แต่ต้องไม่เกินหนึ่งร้อยยี่สิบวันนับแต่วันที่ได้รับใบอนุญาตและจดทะเบียนเป็นสมาคมที่เกี่ยวเนื่องกับธุรกิจหลักทรัพย์


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม ประกาศ ณ วันที่ 3 สิงหาคม พ.ศ. 2535

 

 

                                                                (นายพนัส  สิมะเสถียร)

                                                                           ประธาน

                                          คณะกรรมการกํากับหลักทรัพย์และตลาดหลักทรัพย์
ระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์  
ว่าด้วยการรับส่งข้อมูลอิเล็กทรอนิกส์   
(ฉบับที่ 2 )  
พ.ศ. 2560  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 

เพื่อให้เกิดความยืดหยุ่นและความชัดเจนสําหรับการรับและส่งข้อมูลอิเล็กทรอนิกส์ของนิติบุคคลผู้ส่งข้อมูล โดยให้กรรมการของนิติบุคคลสามารถทําหน้าที่เป็นเจ้าหน้าที่ปฏิบัติการได้ และเพื่อให้ การรับรองเวลารับข้อมูลมีความน่าเชื่อถือมากยิ่งขึ้นสํานักงานจึงออกระเบียบวิธีปฏิบัติไว้ดังต่อไปนี้


ข้อ ๑ ให้ยกเลิกบทนิยามคําว่า “เจ้าหน้าที่ปฏิบัติการ” ในข้อ 3 แห่งระเบียบวิธีปฏิบัติ สํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ พ.ศ. 2557 ลงวันที่ 11 กันยายน พ.ศ. 2557 และให้ใช้ความต่อไปนี้แทน 

“เจ้าหน้าที่ปฏิบัติการ” หมายความว่า กรรมการ พนักงานที่ได้รับมอบอํานาจให้ ปฏิบัติการแทนนิติบุคคลผู้ส่งข้อมูลในการส่งข้อมูลอิเล็กทรอนิกส์ต่อสํานักงานและให้รวมถึงบุคคลอื่น ซึ่งเป็นผู้รับดําเนินการให้แก่นิติบุคคลผู้ส่งข้อมูลเพื่อการดังกล่าวด้วย 


ข้อ ๒ ให้ยกเลิกความใน (1) ของข้อ 15 แห่งระเบียบวิธีปฏิบัติสํานักงานคณะกรรมการ กํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ พ.ศ. 2557 ลงวันที่ 11 กันยายน พ.ศ. 2557 และให้ใช้ความต่อไปนี้แทน 

“(1) เวลาตามที่ปรากฏที่ระบบคอมพิวเตอร์ของสํานักงาน ณ ขณะที่เจ้าหน้าที่ปฏิบัติการ ของนิติบุคคลผู้ส่งข้อมูลกดส่งข้อมูลเป็นเวลาส่งและเวลาตามที่ปรากฏที่ระบบรับรองเวลาอิเล็กทรอนิกส์ที่ น่าเชื่อถือ ณ ขณะที่สํานักงานได้รับข้อมูลเป็นเวลารับ”


ข้อ ๓ ระเบียบวิธีปฏิบัตินี้ให้ใช้บังคับในวันที่ 16 พฤษภาคม พ.ศ. 2560 เป็นต้นไป 


ผู้มีอํานาจลงนาม            ประกาศ ณ วันที่ 10 เมษายน พ.ศ. 2560 

 

                               (นายรพี สุจริตกุล)   
                                                                 เลขาธิการ   
                                 สํานักงานคณะกรรมการกํากับหลักทรัพย์และตลาดหลักทรัพย์
ระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์  
ว่าด้วยการรับส่งข้อมูลอิเล็กทรอนิกส์   
(ฉบับที่ 3)  
พ.ศ.  2563  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 

เพื่อให้การแจ้งรายชื่อเจ้าหน้าที่ปฏิบัติการและผู้กําหนดเจ้าหน้าที่ปฏิบัติการ รวมทั้งขอบเขตอํานาจหน้าที่ของบุคคลดังกล่าวมีความสะดวกมากยิ่งขึ้น จึงเป็นการสมควรกําหนดให้สามารถแจ้งรายชื่อผ่านระบบอิเล็กทรอนิกส์ที่กําหนดไว้บนเว็บไซต์ของสํานักงาน ทําให้สามารถยืนยันได้ว่าการแจ้งรายชื่อดังกล่าวเป็นของนิติบุคคลผู้ส่งข้อมูลซึ่งได้กระทําโดยบุคคลที่มีสิทธิจริง และสามารถตรวจสอบความถูกต้องของข้อมูลดังกล่าวได้ สํานักงานจึงออกระเบียบวิธีปฏิบัติไว้ดังต่อไปนี้


ข้อ ๑ ให้ยกเลิกข้อ 5 แห่งระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ พ.ศ. 2557  ลงวันที่ 11 กันยายน พ.ศ. 2557


ข้อ ๒ ให้ยกเลิกความในข้อ 6 แห่งระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ พ.ศ. 2557  ลงวันที่ 11 กันยายน พ.ศ. 2557  และให้ใช้ความต่อไปนี้แทน 

“ข้อ 6   ให้นิติบุคคลที่ประสงค์จะเป็นนิติบุคคลผู้ส่งข้อมูลแสดงความตกลงในการนําส่งข้อมูลผ่านระบบอิเล็กทรอนิกส์ที่กําหนดไว้บนเว็บไซต์ของสํานักงาน”


ข้อ ๓ ให้ยกเลิกความในข้อ 7 แห่งระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ พ.ศ. 2557  ลงวันที่ 11 กันยายน พ.ศ. 2557  และให้ใช้ความต่อไปนี้แทน 

“ข้อ 7   ให้นิติบุคคลผู้ส่งข้อมูลแจ้งรายชื่อของเจ้าหน้าที่ปฏิบัติการ รวมทั้งขอบเขตอํานาจหน้าที่ของเจ้าหน้าที่ปฏิบัติการรายดังกล่าวต่อสํานักงาน 

ในกรณีที่นิติบุคคลผู้ส่งข้อมูลประสงค์จะจัดให้มีบุคคลซึ่งทําหน้าที่เป็นผู้กําหนดเจ้าหน้าที่ปฏิบัติการ ให้นิติบุคคลดังกล่าวแจ้งรายชื่อของผู้กําหนดเจ้าหน้าที่ปฏิบัติการ รวมทั้งขอบเขตอํานาจหน้าที่ของผู้กําหนดเจ้าหน้าที่ปฏิบัติการรายดังกล่าวต่อสํานักงานด้วย 

การแต่งตั้ง เพิกถอน หรือเปลี่ยนแปลงขอบเขตอํานาจหน้าที่ของบุคคลตามวรรคหนึ่งและวรรคสอง ให้นิติบุคคลผู้ส่งข้อมูลแจ้งข้อมูลดังกล่าวต่อสํานักงานด้วย 

การแจ้งข้อมูลที่กําหนดตามข้อนี้ ให้นิติบุคคลผู้ส่งข้อมูลกระทําผ่านระบบอิเล็กทรอนิกส์ที่กําหนดไว้บนเว็บไซต์ของสํานักงาน”


ข้อ ๔ ระเบียบวิธีปฏิบัตินี้ให้ใช้บังคับตั้งแต่วันที่ 1 ธันวาคม พ.ศ. 2563 เป็นต้นไป


ผู้มีอํานาจลงนาม           ประกาศ  ณ  วันที่ 17 กันยายน พ.ศ. 2563                                            

 

 

                                (นางสาวรื่นวดี  สุวรรณมงคล)  
                                                                           เลขาธิการ  
                                      สํานักงานคณะกรรมการกํากับหลักทรัพย์และตลาดหลักทรัพย์
ระเบียบสํานักงานคณะกรรมการกํากับหลักทรัพย์และตลาดหลักทรัพย์

ว่าด้วยการใช้มาตรการบังคับทางปกครองกับ

เจ้าหน้าที่ของสํานักงาน พ.ศ. 2557

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 

เนื่องจากมาตรา 12 แห่งพระราชบัญญัติความรับผิดทางละเมิดของเจ้าหน้าที่ พ.ศ. 2539 บัญญัติให้หน่วยงานของรัฐที่เสียหายมีอํานาจออกคําสั่งเรียกให้เจ้าหน้าที่ผู้ทําละเมิดชําระเงินได้แก่ หน่วยงานของรัฐ และโดยที่มาตรา 6 และมาตรา 57 แห่งพระราชบัญญัติวิธีปฏิบัติราชการทางปกครอง พ.ศ. 2539 ประกอบกับกฎกระทรวง ฉบับที่ 9 (พ.ศ. 2542) ออกตามความในพระราชบัญญัติวิธีปฏิบัติราชการทางปกครอง พ.ศ. 2539 กําหนดให้ผู้บริหารกิจการของหน่วยงานของรัฐเป็นผู้มีอํานาจในการใช้มาตรการบังคับทางปกครองโดยการยึด หรืออายัด และขายทอดตลาดทรัพย์สินของผู้อยู่ใต้บังคับคําสั่งทางปกครองที่ให้ชําระเงินแก่หน่วยงานรัฐ  ดังนั้น เพื่อให้การใช้มาตรการบังคับทางปกครองดังกล่าว เป็นไปด้วยความเรียบร้อยและมีประสิทธิภาพ สํานักงานจึงออกระเบียบไว้ดังต่อไปนี้


ข้อ ๑ ในระเบียบนี้ 

“เจ้าหน้าที่”  หมายความว่า  พนักงาน ลูกจ้างหรือผู้ปฏิบัติงานประเภทอื่น ไม่ว่าจะเป็นการแต่งตั้งในฐานะเป็นกรรมการหรือฐานะอื่นใดของสํานักงานที่ต้องชดใช้ค่าสินไหมทดแทนตามพระราชบัญญัติความรับผิดทางละเมิดของเจ้าหน้าที่ พ.ศ. 2539


ข้อ ๒ ระเบียบนี้ให้ใช้บังคับกับเจ้าหน้าที่ที่จงใจ หรืองดเว้นไม่ชําระค่าสินไหมทดแทนแก่สํานักงาน ในกรณีดังต่อไปนี้ 

(1)  เจ้าหน้าที่ซึ่งได้กระทําละเมิดต่อบุคคลภายนอกด้วยความจงใจหรือประมาทเลินเล่ออย่างร้ายแรง และสํานักงานได้รับผิดชดใช้ค่าสินไหมทดแทนแก่ผู้เสียหายเพื่อการละเมิดของเจ้าหน้าที่แล้ว 

(2)  เจ้าหน้าที่ซึ่งต้องใช้ค่าสินไหมทดแทนแก่สํานักงานเนื่องจากเจ้าหน้าที่ผู้นั้นได้กระทําละเมิดต่อสํานักงานด้วยความจงใจหรือประมาทเลินเล่ออย่างร้ายแรง


ข้อ ๓ การใช้มาตรการบังคับทางปกครองของสํานักงาน ให้นําระเบียบสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการใช้มาตรการบังคับทางปกครอง พ.ศ. 2557 มาใช้บังคับโดยอนุโลม


ข้อ ๔ ระเบียบนี้ให้ใช้บังคับตั้งแต่วันที่ 16 พฤษภาคม พ.ศ. 2557  เป็นต้นไป


ผู้มีอํานาจลงนาม      ประกาศ  ณ วันที่ 30 เมษายน พ.ศ. 2557

 

 

                                             (นายวรพล  โสคติยานุรักษ์)

                                                           เลขาธิการ

                   สํานักงานคณะกรรมการกํากับหลักทรัพย์และตลาดหลักทรัพย์
ระเบียบคณะกรรมการข้าราชการฝ่ายศาลปกครอง


ว่าด้วยพนักงานราชการศาลปกครอง (ฉบับที่ ๓)


พ.ศ. ๒๕๕๖[1](#fn1)


โดยที่เป็นการสมควรแก้ไขเพิ่มเติมระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครอง พ.ศ. ๒๕๕๔ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครอง (ฉบับที่ ๒) พ.ศ. ๒๕๕๕ เพื่อให้สอดคล้องกับมติคณะรัฐมนตรีเมื่อวันที่ ๑๐ เมษายน ๒๕๕๕ ซึ่งเห็นชอบการปรับอัตราค่าตอบแทนแรกบรรจุ และการชดเชยผู้ได้รับผลกระทบของพนักงานราชการ และเงินเพิ่มการครองชีพชั่วคราวสําหรับปีงบประมาณ พ.ศ. ๒๕๕๖ - ๒๕๕๗ จึงเห็นสมควรปรับบัญชีกําหนดอัตราค่าตอบแทนของผู้ได้รับปริญญาประกาศนียบัตรวิชาชีพที่ ก.พ. รับรองคุณวุฒิแล้ว หรือผู้มีทักษะประสบการณ์ของพนักงานราชการศาลปกครองให้เทียบเคียงได้กับพนักงานราชการ


อาศัยอํานาจตามความในมาตรา ๘๔ (๑๑) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครอง จึงออกระเบียบนี้ไว้ ดังต่อไปนี้


ข้อ ๑ ระเบียบนี้เรียกว่า “ระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครอง (ฉบับที่ ๓) พ.ศ. ๒๕๕๖”


ข้อ ๒ ระเบียบนี้ให้ใช้บังคับ ดังนี้


(๑) บัญชีกําหนดอัตราค่าตอบแทนของผู้ได้รับปริญญา ประกาศนียบัตรวิชาชีพ หรือผู้มีทักษะประสบการณ์ ตามบัญชีแนบท้ายหมายเลข ๑ ให้ใช้บังคับตั้งแต่วันที่ ๑ มกราคม ๒๕๕๖ จนถึงวันที่ ๓๑ ธันวาคม ๒๕๕๖


(๒) บัญชีกําหนดอัตราค่าตอบแทนของผู้ได้รับปริญญา ประกาศนียบัตรวิชาชีพ หรือผู้มีทักษะประสบการณ์ ตามบัญชีแนบท้ายหมายเลข ๒ ให้ใช้บังคับตั้งแต่วันที่ ๑ มกราคม ๒๕๕๗ เป็นต้นไป


ข้อ ๓ ให้ยกเลิกบัญชีกําหนดอัตราค่าตอบแทนของผู้ได้รับปริญญา ประกาศนียบัตรวิชาชีพหรือผู้มีทักษะประสบการณ์ แนบท้ายระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครอง พ.ศ. ๒๕๕๔ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครอง (ฉบับที่ ๒) พ.ศ. ๒๕๕๕


ข้อ ๔ ให้ใช้บัญชีกําหนดอัตราค่าตอบแทนของผู้ได้รับปริญญา ประกาศนียบัตรวิชาชีพ หรือผู้มีทักษะประสบการณ์แนบท้ายระเบียบนี้แทน


ประกาศ ณ วันที่ ๓๐ เมษายน พ.ศ. ๒๕๕๖


หัสวุฒิ วิฑิตวิริยกุล


ประธานศาลปกครองสูงสุด


ประธานกรรมการข้าราชการฝ่ายศาลปกครอง





---


1.
ระเบียบคณะกรรมการข้าราชการฝ่ายศาลปกครอง


ว่าด้วยพนักงานราชการศาลปกครอง (ฉบับที่ ๔)


พ.ศ. ๒๕๕๘


โดยที่เป็นการสมควรแก้ไขเพิ่มเติมระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครอง พ.ศ. ๒๕๕๔ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครอง (ฉบับที่ ๒) พ.ศ. ๒๕๕๕ และระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครอง (ฉบับที่ ๓) พ.ศ. ๒๕๕๖ เพื่อให้สอดคล้องกับมติคณะรัฐมนตรีเมื่อวันที่ ๙ ธันวาคม ๒๕๕๗ ซึ่งเห็นชอบให้ปรับเงินเพิ่มการครองชีพชั่วคราวของข้าราชการและเจ้าหน้าที่ของรัฐชั้นผู้น้อยซึ่งได้รับการบรรจุแต่งตั้งในตําแหน่งที่ใช้ผู้สําเร็จการศึกษาระดับต่ํากว่าปริญญาตรี เพื่อให้มีรายได้เพียงพอในการดํารงชีพตามภาวะเศรษฐกิจที่ปรับสูงขึ้น จึงเห็นสมควรปรับปรุงค่าตอบแทนของพนักงานราชการศาลปกครองให้สอดคล้องกับนโยบายและมติคณะรัฐมนตรีดังกล่าว


อาศัยอํานาจตามความในมาตรา ๘๔ (๑๑) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ และที่แก้ไขเพิ่มเติม คณะกรรมการข้าราชการฝ่ายศาลปกครอง จึงออกระเบียบนี้ไว้ ดังต่อไปนี้


ข้อ ๑ ระเบียบนี้เรียกว่า “ระเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครอง (ฉบับที่ ๔) พ.ศ. ๒๕๕๘”


ข้อ ๒[1](#fn1) ระเบียบนี้ให้ใช้บังคับตั้งแต่วันที่ ๑ ตุลาคม ๒๕๕๗ เป็นต้นไป


ข้อ ๓ ให้ยกเลิกระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครอง (ฉบับที่ ๒) พ.ศ. ๒๕๕๕


ข้อ ๔ ให้พนักงานราชการศาลปกครองที่ได้รับการว่าจ้างในตําแหน่งที่กําหนดคุณสมบัติเฉพาะสําหรับกลุ่มงานซึ่งต้องใช้วุฒิการศึกษาระดับต่ํากว่าปริญญาตรี ที่มีอัตราค่าตอบแทนไม่ถึงเดือนละหนึ่งหมื่นสามพันสองร้อยแปดสิบห้าบาท ให้ได้รับเงินเพิ่มการครองชีพชั่วคราวเดือนละสองพันบาท แต่เมื่อรวมกับค่าตอบแทนแล้ว ต้องไม่เกินเดือนละหนึ่งหมื่นสามพันสองร้อยแปดสิบห้าบาท


กรณีจํานวนเงินที่ได้รับตามวรรคหนึ่งรวมกันแล้วไม่ถึงเดือนละหนึ่งหมื่นบาทให้พนักงานราชการศาลปกครองผู้นั้นได้รับเงินเพิ่มการครองชีพชั่วคราวเพิ่มขึ้นจากค่าตอบแทนอีกจนถึงเดือนละหนึ่งหมื่นบาท


ประกาศ ณ วันที่ ๑๔ พฤษภาคม พ.ศ. ๒๕๕๘


ปิยะ ปะตังทา


รองประธานศาลปกครองสูงสุด คนที่หนึ่ง ปฏิบัติหน้าที่แทน


ประธานศาลปกครองสูงสุด


ประธานกรรมการข้าราชการฝ่ายศาลปกครอง





---


1.